Tema I : A Tarra, a vita è l’urganizazione di u vivu. 
Urganizazione funziunale di u vivu. 
L’urganisimu pluricellulare : un inseme di cellule spezializate. 
 
Nuzione fundamentale : 
Cellule, matrice stracellulare, tissutu, organu, spezialisazione cellulare. 
 
Cunniscenze : 
Pà l’urganisimi pluricellulari, l’organi sò custituiti da parechje cellule spezializate è assicuranu una o parechje funzione. 
Di regula, e cellule spezializate in una funzione s’adduniscenu in tissutu. 
Certe cellule sicretanu un inseme di mulecule maiò chì facenu una reta cumplessa. Parmette d’assicurà per esempiu l’aderenza di e cellule è a risistenza di u tissutu : hè a matrice stracellulare. 
 
Capacità : 
· Usservà priparazione microscopiche chì mostranu cellule animale. 
· Sfarenzià e scale di u vivu (molecule, cellule, tissuti, organi, urganisimu) è l’ordine di grandezza di a so dimensione. 
 
Piazza di l’attività inde a prugressione : 
L’alevi anu dighjà fattu l’usservazione di e cellule d’un urganisimu vegetale : anu vistu chì, sicondu l’organu, e cellule si sfarenzianu da e so forme, da l’urganiti ch’elle cuntenenu (amiloplastu, cluruplastu), da e mulecule ch’elle producenu (amidu, clurufilla). Si dice chì e cellule sò spizializate è assicuranu una funzione particulare. 
 
Scopu di l’attività : 
Usservazione di i livelli d’urganizazione da un esempiu animale. 
Custattu usservevule di a spizializazione. 
Impurtanza strutturale è funziunale di a matrice stracellulare. 
 	 

Titulu di u travagliu : Funziunamentu di l’urganisimu è integrità strutturale di i tissuti. 
 
Cuntestu : 
U scorbutu hè una malatia cunnisciuta da i tempi anziani, a so prima discrizzione data di u XIIIisimu seculu. Era durante seculi, a principale cagione di morte di i marinari a longu corsu. Trà i sfarenti sintumi di sta malatia, ci sò assai emurragie. I marinari culpiti da u male murianu da una stanchezza strema  ò di cumplicazione infezziose. In 1747, a bordu à u HMS Salisbury, u duttore James Lind scopre ch’è i marinari alimentati cù frutti ricchi in vitamina C guarianu. 
Circhemu à mustrà chì l’emurragie assuciate à u scorbutu si spieganu da una mancanza di vitamina C chì culpisce a struttura è u funziunamentu di i vascelli sanguigni. 
	Cunsegne 

	Prima Parte : Attività pratica 

	Usservà una sezzione trasversale d’arteria umana pà identificà l’urganizazione di un vascellu sanguignu. 
 
Mette in opera u prutucollu. 

	Siconda Parte : Cumunicazione di i risultati, integrazione di risorse cumplimentarie è cunclusione. 

	Prisentazione di i risultati è interpretazione :  
· Cumplettà u tavulellu. 
· Prupone una difinizione generale di a nuzione di tissutu. 
Chjamà u prufissore pà mustrà u vostru travagliu è ottene a risorsa cumplimentaria. 
 
Cunclude : Da l’inseme di l’infurmazione, mustrà chì l’emurragie assuciate à u scorbutu si spieganu da una mancanza di vitamina C. 


 
 	 



Prutucollu d’usservazione di i vascelli sanguigni. 
 
	Materiale dispunibule è prutucollu di l’usu di u materiale 

	L’apparechju circulatoriu hè custituitu di sfarenti organi in carica di a circulazione di u sangue inde l’urganisimu. U core hè u mutore di a circulazione di u sangue, i vascelli sanguigni (vena, arteria, capillare) sò cundutti chì permettenu a distribuzione di u sangue à l’inseme di l’organi. Un vascellu hè fattu d’un lume duve passa u sangue, hè limitatu da una pareta. A pareta hè custituita da trè tuniche chì sò di tissuti sfarenti. 
 
Da u studiu istulogicu d’un vascellu (esempiu : arteria umana), circhemu à identificà quale sò l’elementi custitutivi d’un tissutu. 
 

	 
Materiale : 
 
· Microscopu otticu è lama d’arteria in sezzione trasversale. 
· Dispusitivu di numerizazione di l’usservazione è a so appiicazione d’acquistu : camera, scopephoto o obsV2 
 
· Documentu d’aiutu à l’identificazione : istolugia di a pareta di i vascelli sanguigni. 
 
· Scheda tecnica : « Misurà incu mesurim 2 » 
 
	Prutucollu di studiu istologicu di i vascelli : 
 
· Nantu à a lama identificà l’arteria, mette à u chjaru è sceglie u bonu ughjettivu pà usservà megliu l’inseme di i tissuti di a pareta di u vascellu. 
 
· Identificà i trè tissuti : l’intima (endoteliu), a media (tissutu musculare lisciu) è l’adventice (tissutu cunghjutivu lenu). 
 
Chjamà u prufissore par virificazione. 
 
· Cù u lugiziale « mesurim2 », misurà : o U diametru di u vascellu (lume è pareta) o A spissore di ogni tunica 
 
 

	Securità: nisuna misura particulare. 
	Dà fà casu pè a manipulazione : innò. 


 
 
 
 	 

Istolugia di a pareta di i vascelli sanguigni. 

· L’intima hè a strata chì si trova à l’internu di u vascellu. Parmette à i vascelli d’esse impermeabile è intervene inde u prucessu di cuagulazione.  
· A media hè cumposta di cellule musculare chì ponu cuntrattassi è allenassi, fendu cusì cambià u diametru di u vascellu sanguignu. 
· L’adventice hè a tunica esterna chì ingutuppa i vascelli sanguigni cum’è d’altri organi, permette cusì a cuesione trà l’organi. I fibroblasti sò cellule chì sicretanu pruteine fibrose di collagene chì participanu à a cumpusizione di l’adventice, mà chì ponu dinò migrà versu l’altri tissuti di l’organu.  


Risorse cumplimentarie. 
	Emustasi, meccanisimu chì face cessà un’emurragia. Cartulare PLS – aprile 1998. 

	Quandu i vascelli sanguigni sò dannighjati, si forma un coagulu di sangue. E piccule cellule chjamate piastrine si leianu tandu à a matrice stracellulare situata à a basa di e cellule endoteliali di l'intima (A). Issi liami attivanu l'adesione di e pruteine circulante è di altre piastrine (B). Si forma tandu una reta di fibre è di cellule, abbastanza zeppa par culmà a ferita (C), impidendu cusì l’emurragia mentre chì a ferita guarisca. 

Vitamina C è sintesi di u collagene. 
L'umani ùn ponu micca pruduce vitamina C; deve esse ottinuta dà l’alimenti (frutti è ligumi freschi). 
A vitamina C ghjoca un rolu impurtante in a furmazione è a stabilità di u collagene. U collagene appartene à u gruppu di e pruteine fibrose. Hè a pruteine a più presente in lu corpu. In fatti, u collagene solu riprisenta circa u 25% di a massa pruteica tutale. Si trova principalmente in a matrice stracellulare è in i tissuti cunghjuttivi, tramindui presenti in abbundanza in l'osse, i ligamenti, e gengive, a dentina, a pelle, i tendini, a curnea di l'ochju è i vascelli sanguigni. 




Tavulellu : I livelli d’urganizazione d’un’arteria umana. 
	URGANISIMU 
	ORGANU/FUNZIONE 
	TISSUTU/ FUNZIONE 
	E
	LEMENTI CUNSTITUTIVI/ FUNZIONE 

 Difinizione di a nuzione di tissutu 
 

 
Currizzione : 
 
I livelli d’urganizazione d’una arteria umana. 
 
	URGANISIMU 
	ORGANU/FUNZIONE 
	TISSUTU/ FUNZIONE 
	E
	LEMENTI CUNSTITUTIVI/ FUNZIONE 

	Umanu 
	Arteria = vascellu sanguignu 
Trasportu di u sangue à l'organi 
	INTIMA: impermeabilizazione di i 
vascelli, rigulazione di a cuagulazione. 
 
	Cellule spezializate 
	Cellule endoteliale : cellule aghjunte chì assicuranu l’impermeabilizazione. 
 

	
	
	
	Matrice stracellulare 
	Molecule fibrose di collagene : anu una funzione in i prucessi di cuagulazione in casu d'emurragia. 

	
	
	MEDIA: variazione di u diametru di u vascellu sanguignu. 
	Cellule spezializate 
	Cellule musculare lisce: anu pruprietà cuntrattile chì permettenu di varià u diametru di u vascellu sanguignu (cuntrollu di u flussu di sangue, rigulazione di a pressione sanguigna). 

	
	
	
	Matrice stracellulare 
	E molecule d'elastina fibrosa sò prisente in quantità (u collagene è i proteoglucani sò ancu prisenti), ciò chì dà à stu tissutu una grande elasticità liata à e so pruprietà cuntrattile. 

	
	
	ADVENTICE: cuesione trà organi vicini. 
	Cellule spezializate 
	Fibroblasti: secrezione di pruteine di collagene chì custituiscenu a matrice stracellulare di l'adventice, è di i tissuti vicini (media è intima). 

	
	
	
	Matrice stracellulare 
	Fibre di collagene impignate in i prucessi d’adesione cellulare. 


 
Un tissutu hà una funzione in un organu. Hè un inseme di cellule simile ma spezializate assuciate à una matrice stracellulare. A matrice hè cumposta di diverse pruteine fibrose situate fora di e cellule. E cellule spezializate è a matrice stracellulare, per via di e so caratteristiche, parmettenu à u tissutu di rializà a so funzione specifica. 

Sezzione trasversale d’un’arteria umana a u microscopu otticu.

Tré tuniche formanu a
pareta di I’arteria.

Detagliu d’ogni tunica a u microscopu otticu.

Intima :
Tunica a I’internu, hé fatta di
cellule endoteliale scrasate ¢
aghjunte. Sta strata di cellule
riposa nantu a una lama basale
chi cuntene sfarente molecule
fibrose cum’e u collagene.

Nucleu di cellule endoteliale

Strata fina di cunghjuntivu €
lama basale (collagene,
elastina).

Media :

Tunica intermediaria, hé una
strata musculare chi parmette a
variazione di u diametru di u
vascellu. He fatta di cellule
musculare lisce ¢ di fibre
elastiche (molecule d’elastina,
di collagene o di
proteoglucane).

Cellule musculare lise &
culurite di rosulu

Fibre elastiche culurite di
purpura

Adventice :

Tunica esterna, hé furmata d’un
tissutu cunghjuntivu fattu di
fibroblasti ¢ di fibre di
collagene in quantita.

Nucleu di fibroblastu

Sustanza fundamentale

Fibre di collagene

